
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 51

         din 28 martie 2013

privind  închirierea unui spaţiu cu altă destinaţie decât  locuinţă, respectiv de sediu local al unui partid politic

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6219/19.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighişoara sub nr. 2282/30.01.2012, prin care Partidul Poporului - Dan Diaconescu - Filiala Sighişoara, solicită închirierea unui spaţiu pentru sediul local al partidului;

Având în vedere prevederile art. 21 din Legea nr. 334/2006 privind finanţarea activităţii partidelor politice şi a campaniilor electorale, republicată, cu modificările şi completările ulterioare, conform cărora autorităţile administraţiei publice centrale şi locale asigură cu prioritate spaţii pentru sediile centrale şi locale ale partidelor politice, precum şi terenurile aferente, la cererea motivată a acestora şi închirierea acestor spaţii urmează regimul juridic prevăzut pentru închirierea spaţiilor cu destinaţie de locuinţă;

Având în vedere prevederile art. 555–566, art. 858-865 şi art. 1777–1823 din Legea nr. 287/2009 privind Codul civil, republicat;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere procesul  verbal al Comisiei de analiză pentru repartizarea locuinţelor din data de 18.03.2013, prin care, se repartizează în regim de închiriere, spaţiul cu altă destinaţie decât locuinţă, situat în Municipiul Sighişoara, str. Mihai Eminescu nr. 40, în suprafaţă utilă totală de 70,12 mp., către Partidul Poporului - Dan Diaconescu - Filiala Sighişoara, cu destinaţia de sediul local al partidului;

Având în vedere că imobilul, în care este situat spatiul, din Municipiul Sighişoara, str. Mihai Eminescu nr. 40, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 şi că prin închirierea acestui spaţiu se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 6217/19.03.2013, cu propunerea de repartizare în regim de închiriere a spaţiului menţionat mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” , (5) lit. „a” şi (9), art. 45 (3), art. 115 (1) lit. „b”  şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. (1) Se aprobă închirierea directă a spaţiului cu altă destinaţie decât locuinţă, situat în Municipiul Sighişoara, str. Mihai Eminescu nr. 40, în suprafaţă utilă totală de 70,12 mp., conform planului de situaţie anexă la prezenta hotărâre, către Partidul Poporului - Dan Diaconescu - Filiala Sighişoara, cu destinaţia de sediul local al  partidului.

(2) Chiria va fi de 1,50 lei/mp./lună, stabilită în baza pct. 19 din anexa nr. 1 la Hotărârea Consiliului Local nr. 117/29.11.2012 şi se va indexa cu indicele de  inflaţie semestrial.

(3) Durata închirierii va fi de 4 (patru) ani, începând cu data de 01.04.2013, cu posibilităţi de prelungire.

Art.2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv,  Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

9 ex. AF/FM

